Diari Oficial de la Generalitat Valenciana


Sumari del DOGV 7736, del 08-03-2016 (2016/1473)

RESOLUCIÓ de 22 de febrer de 2016, de la Direcció General de Medi Natural i d'Avaluació Ambiental, per la qual s'ordena la publicació de la declaració d'impacte ambiental corresponent a l'expedient 131/15-AIA Vilamarxant.
-----------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7736

Data del DOGV
:   08-03-2016

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2016/1473


Data del document
:   22-02-2016

Organisme emissor
:   Conselleria d'Agricultura, Medi Ambient, Canvi Climàtic i Desenvolupament Rural

Tipus de document
:   Resolució

Descriptors 

:   * Conselleria d'Agricultura, Medi Ambient, Canvi Climàtic i Desenvolupament Rural
    * impacte ambiental

RESOLUCIÓ de 22 de febrer de 2016, de la Direcció General de Medi Natural i d'Avaluació Ambiental, per la qual s'ordena la publicació de la declaració d'impacte ambiental corresponent a l'expedient 131/15-AIA Vilamarxant. [2016/1473]  
De conformitat amb l'article 41.3 de la Llei 21/2013, de 9 de desembre, d'Avaluació Ambiental, el qual establix la publicació en el Diari Oficial de la Comunitat Valenciana de la declaració d'impacte ambiental, resolc:  
  
Publicar en el Diari Oficial de la Comunitat Valenciana la declaració d'impacte ambiental corresponent a l'expedient 131/15-AIA Vilamarxant.  
  
«Declaració d'impacte ambiental  
Expedient: 131/3835-TWX.  
Títol: centre de gestió de residus.  
Promotor: Desguace Cortes, SL.  
Autoritat substantiva: Ajuntament de Vilamarxant.  
Localització: c/ Núm. 2, nau 5, parcel·la 69-E, polígon industrial Enchilagar del Rullo, del terme municipal de Vilamarxant (València).  
  
Descripció del projecte  
L'objecte del present projecte és la sol·licitud de la llicència ambiental d'acord amb la Llei 6/2014, de 25 de juliol, de la Generalitat, de prevenció, qualitat i control ambiental d'activitats a la Comunitat Valenciana, per a una activitat de centre de gestió de residus.  
L'activitat s'exercirà en una nau industrial situada en el c/ Núm. 2, nau 5, parcel·la 69-E, polígon industrial Enchilagar del Rullo, del terme municipal de Vilamarxant (València).  
La parcel·la on s'ubicarà l'activitat està situada en sòl urbà d'ús industrial i segons el certificat de compatibilitat urbanística l'activitat és compatible amb el planejament urbanístic municipal i les ordenances municipals.  
La superfície de la parcel·la és de 1518,34 m², es disposa d'un pati exterior i una nau industrial amb les superfícies següents:  
- Nau 1126,38 m².  
- Pati 391,96 m².  
La capacitat màxima d'emmagatzematge és de 50 tones.  
Descripció del procés productiu  
L'activitat a desenrotllar en la instal·lació és la següent:  
1. Arreplega i transport de residus tant perillosos (d'ara en avant RP) com a no perillosos (d'ara en avant RNP), que procedixen de tallers mecànics, seran pesats en la bàscula i s'emmagatzemaran fins a ser retirats per gestor autoritzat.  
2. Pelat de cables elèctrics, per mitjà d'una màquina peladora de cables per a llevar les capes aïllants de plàstic, per a la valoració del coure.  
3. Els catalitzadors són oberts i se separen les fraccions per a la seua valoració.  
4. Pesat de fraccions.  
5. Expedició a gestor autoritzat. En el cas de piles i bateries seran retirades per gestor autoritzat i en el cas del material separat en les diferents fraccions, com ara el coure dels cables, es vendrà.  
Els RP líquids que s'emmagatzemaran són: combustibles, olis tant del motor com de la caixa del canvi, líquid de frens i líquid de la servodirecció, líquid refrigerant i fluid del sistema de condicionament d'aire, pel que fa als RP sòlids són: bateries, filtres i catalitzadors.  
  
Quant als gasos refrigerants, es desprén de la documentació presentada que es realitzarà només emmagatzematge no manipulació dels dits gasos.  
L'equip per a l'emmagatzematge temporal dels residus són:  
- Contenidors de bateries resistents a l'àcid.  
- Depòsit per a l'oli.  
- Depòsits per a gasolina i gasoil.  
- Depòsits per a líquid refrigerant i líquid de frens.  
- Recipients a pressió per a fluids del sistema de condicionament d'aire.  
- Contenidor per a filtres.  
- Contenidor per a catalitzadors.  
La maquinària a instal·lar per al desenvolupament normal de l'activitat serà:  
- Compressor d'aire.  
- Màquina peladora de cables elèctrics.  
- Màquina trituradora de paracolps.  
- Equip de talladora, trituradora i mesclador dels components dels catalitzadors.  
- Bàscules.  
- Premsa de paper i cartó.  
- Útils i ferramentes manuals.  
Adequació de la nau segons el projecte  
La parcel·la disposa de tots els servicis i infraestructures, per connexió a la xarxa d'abastiment d'aigua potable de la xarxa pública general i al clavegueram.  
Els residus seran emmagatzemats a l'interior de la nau, en contenidors i GRG sobre paviment de formigó hidròfug.  
Es disposa de xarxa separativa per a aigües pluvials i residuals sanitàries, les aigües residuals procedents de la neteja abocaran directament a la xarxa municipal de sanejament del polígon.  
La nau disposa de les zones d'emmagatzematge següents:  
1. Zona de recepció del material. El material que arriba a la instal·lació abans a la classificació, s'emmagatzemarà en esta zona.  
2. Zona de tractament. Es realitzarà el pelat de cables, el desmuntatge de catalitzadors i el triturat de paracolps per a reduir el seu volum.  
  
3. Zona d'emmagatzematge. Zona dotada de recipients adequats i identificats per al seu emmagatzematge.  
4. Zona d'emmagatzematge de RP. Disposa de sistema d'arreplega de vessaments accidentals (arreplegues de RP líquids), per mitjà d'una reixeta col·lectora que abocarà directament a un depòsit de 9 m³, i el contingut és retirat pel gestor autoritzat.  
Totes les zones disposaran de paviment impermeabilitzat.  
La parcel·la disposa d'un tancat perimetral opac.  
Tipologia de residus admesos  
La codificació dels residus per als quals se sol·licita la corresponent autorització administrativa d'emmagatzematge temporal, segons la Decisió de la Comissió de 18 de desembre de 2014, per la qual es modifica la Decisió 2000/532/CE, sobre la llista de residus, de conformitat amb la Directiva 2008/98/CE del Parlament Europeu i del Consell, són els següents:  
Residus no perillosos  
080318 Residus de tòner d'impressió.  
150101 Envasos de paper i cartó.  
160103 Pneumàtics fora d'ús.  
160115 Anticongelants diferents dels especificades el codi 160114.  
  
160116 Depòsits per a gasos liquats.  
160117 Metalls ferris.  
160118 Metalls no ferris.  
160119 Plàstic.  
160120 Vidre.  
160122 Components no especificats en una altra categoria.  
160604 Piles alcalines.  
160801 Catalitzadors usats que contenen or, plata, reni, rodi, pal·ladi, iridi o platí (excepte el codi 160807).  
200307 Residus voluminosos.  
Residus perillosos  
080111\* Residus de pintura i vernís que contenen dissolvents orgànics o altres substàncies perilloses.  
080113\* Llots de pintura i vernís amb dissolvents orgànics o altres substàncies perilloses.  
080117\* Residus de decapatge o eliminació de pintura i vernís que contenen dissolvents orgànics o altres substàncies perilloses.  
120109\* Emulsions i dissolucions de mecanitzat sense halògens.  
130109\*, 130110\*, 130111\*, 130112\*, 130113\*, 130204\*, 130205\*, 130206\*, 130207\*, 130208\* Líquids de transmissió i altres olis hidràulics, olis del motor i de la caixa del canvi.  
130701\*, 130702\*, 130703\* Combustibles.  
130899\* Residus no especificats en una altra categoria.  
140601\* Clorofluorocarburs, HCFC, HFC.  
140603\* Altres dissolvents i mescles de dissolvents.  
150110\* Envasos que contenen restes de substàncies perilloses o estan contaminats per estes.  
150202\* Absorbents, materials de filtració (inclosos els filtres d'oli no especificats en una altra categoria), draps de neteja i robes protectores contaminades per substàncies perilloses.  
160107\* Filtres d'oli.  
160108\* Components que contenen mercuri.  
160109\* Condensadors de PCB/PCT.  
160110\* Sistemes coixins de seguretat.  
160111\* Sabates de fre amb amiant  
160112\* Sabates de fre diferents de les especificades el codi 160111.  
160113\* líquid de frens.  
160114\* Anticongelants que contenen substàncies perilloses.  
160121\* Components perillosos diferents dels especificats en els codis 160107 a 160111, 160113 i 160114.  
160601\* Bateries de plom.  
160602\* Acumuladors de Ni-Cd.  
160802\* Catalitzadors usats que contenen metalls de transició perillosos o compostos de metalls de transició perillosos.  
Els RP seran retirats per gestor autoritzat.  
  
Tramitació administrativa  
Amb data 2 de novembre de 2015, l'Ajuntament de Vilamarxant remet l'expedient de sol·licitud de la llicència ambiental per a l'activitat del centre de gestió de residus situat en el c/ Núm. 2, nau 5, parcel·la 69-E, polígon industrial Enchilagar del Rullo, del terme municipal de Vilamarxant (València), a fi d'obtindre la preceptiva declaració d'impacte ambiental, en compliment del que establix l'article 57 de la Llei 6/2014, de 25 de juliol, de la Generalitat, de Prevenció, Qualitat i Control Ambiental d'Activitats a la Comunitat Valenciana.  
  
Este expedient consta de projecte tècnic, estudi d'impacte ambiental, projecte d'instal·lació de protecció contra incendis i certificat d'informació pública.  
El tràmit d'informació pública de l'estudi d'impacte ambiental es va dur a terme per mitjà de la inserció del corresponent anunci en el BOP núm. 129, amb data 8 de juliol de 2015 i la publicació d'un edicte en el tauler d'anuncis de l'Ajuntament, sense haver-se presentat al·legacions.  
  
  
Consideracions ambientals  
Les principals afeccions associades a l'activitat seran les següents:  
- Quant a la contaminació atmosfèrica, l'afecció per sorolls i vibracions:  
L'estudi acústic presentat indica que els nivells de soroll transmés a l'exterior complixen la normativa de soroll vigent, no sobrepassant en cap moment els valors màxims establits, ja que l'atenuació acústica dels elements delimitadors i dels materials de l'activitat siguen suficients per a garantir un nivell d'emissió per davall dels límits màxims establits en la legislació vigent.  
  
Les màquines susceptibles de produir vibracions estarà separada com a mínim 1 m de les parets mitgeres i es col·locaran sobre un tac de goma tipus Silent-Block i equilibrades estàticament per a evitar la transmissió de vibracions.  
- Quant a l'afecció al sòl i a l'aigua:  
Els impactes que l'activitat pot produir en el sòl es deu a la zona d'emmagatzematge de RP, a causa dels possibles vessaments o fugues accidentals per la descàrrega dels residus o pels contenidors usats per al seu emmagatzematge. Com a mesura preventiva per a evitar estos efectes l'establiment disposa de solera de formigó impermeabilitzada, a més d'aplicació de material absorbent davant de situacions no controlades com ara abocaments o fugues accidentals.  
La instal·lació disposa sistema d'arreplega de vessaments accidentals (arreplegues de RP líquids), per mitjà d'una reixeta col·lectora que abocarà directament a un depòsit de 9 m³.  
No obstant això, el projecte no establix les qualitats del depòsit de retenció d'abocaments accidentals, es requerix que el depòsit mencionat complisca una sèrie de condicions.  
No s'ha considerat la necessitat d'establir mesures preventives i correctores per a previndre les possibles fugues dels gasos refrigerants, ja que de la documentació presentada es desprén la no manipulació dels equips que el contenen, ja que s'emmagatzemaran sense rebre cap tractament.  
El programa de vigilància ambiental proposa el manteniment d'un arxiu físic o telemàtic, que indica: quantitat, naturalesa, origen, destinació i tipus de tractament realitzat al residu.  
  
Consideracions jurídiques  
1. El projecte examinat constituïx, segons el que preveu l'apartat 6.c, annex I, del Decret 162/1990, de 15 d'octubre, del Consell de la Generalitat, pel qual s'aprova el Reglament per a l'Execució de la Llei 2/1989, de 3 de març, d'Impacte Ambiental, modificat pel Decret 32/2006, de 10 de març, un dels supòsits fàctics en què és preceptiva la formulació d'una declaració d'impacte ambiental, abans de la resolució administrativa prèvia que s'adopte per a l'aprovació definitiva d'aquell, segons es desprén de l'article 5é de la Llei d'Impacte Ambiental i concordants del seu reglament.  
2. L'expedient ha observat els tràmits previstos en la Llei 21/2013, de 9 de desembre, d'Avaluació Ambiental, i en el Decret 162/1990, de 15 d'octubre, del Consell de la Generalitat Valenciana, pel qual s'aprova el Reglament d'Impacte Ambiental, en la Llei 2/1989, de 3 de març, de la Generalitat Valenciana, i en les altres disposicions que se li apliquen.  
  
3. L'article 13 del Decret 158/2015, de 18 de setembre, del Consell, pel qual s'aprova el Reglament orgànic i funcional de la Conselleria d'Agricultura, Medi Ambient, Canvi Climàtic i Desenvolupament Rural, atribuïx a la Direcció General de Medi Natural i d'Avaluació Ambiental la competència en matèria d'avaluació ambiental estratègica i de projectes.  
Tot això, sense perjuí de les autoritzacions que calga obtindre d'altres organismes, de conformitat amb la normativa sectorial que siga aplicable.  
Per tot això, fent ús de les facultats que tinc legalment atribuïdes, formule la següent resolució  
  
Primer  
Estimar acceptable, només als efectes ambientals i sense perjuí de l'obtenció prèvia de les autoritzacions sectorials que se li apliquen, l'activitat de centre de gestió de residus, promoguda per Desguace Cortes, SL, ubicat en el c/ Núm. 2, nau 5, parcel·la 69-E, polígon industrial Enchilagar del Rullo, del terme municipal de Vilamarxant (València), sempre que este es desenvolupe d'acord amb l'estudi d'impacte ambiental, el projecte i la resta de la documentació presentada i amb les condicions establides a continuació:  
1. Els residus admesos en l'activitat seran els indicats en la part expositiva d'esta resolució o qualsevol altre codi LER que l'òrgan competent en matèria de gestió de residus considere susceptible d'autorització, sempre que la seua inclusió no comporte la modificació substancial del projecte avaluat i no responga a supòsits en què s'exigisca la tramitació d'un procediment d'avaluació ambiental d'acord amb la legislació sectorial vigent.  
2. Les propostes de la documentació aportada davant d'abocaments accidentals, es complementaran amb les mesures addicionals següents:  
2.1. En el cas de vessaments d'àcids procedents de les bateries usades, s'utilitzarà prèviament un producte neutralitzador d'àcids (bicarbonat sòdic o semblant), que es depositaran en envasos adequats i es gestionaran per mitjà de gestors autoritzats.  
2.2. La reixeta del sistema d'arreplega de vessaments per gravetat de la zona d'arreplega de RP perillosos es mantindrà neta i el depòsit de retenció serà estanc, i se n'assegurarà la impermeabilitat, i es buidarà amb una freqüència suficient per a garantir que no es produiran vessaments.  
3. Es portarà un registre documentat del programa de vigilància ambiental als efectes d'acreditar l'execució i adopció de les mesures preventives i correctores proposades i la comprovació de la seua eficàcia. Este registre documentat inclourà, a més, tota la documentació acreditativa relativa a accidents, fugues o vessaments, la seua arreplega i gestió posterior, haurà d'incorporar el control periòdic de les condicions d'impermeabilització de la solera de la nau, s'efectuaran inspeccions periòdiques de l'estat del depòsit de retenció, a fi d'assegurar-se que no es produïsquen vessaments. La documentació del programa de vigilància ambiental estarà a la disposició de les autoritats competents.  
4. A fi d'una adequada evacuació i tractament de les aigües residuals generades en el normal exercici de l'activitat, es connectarà a la xarxa de clavegueram del polígon. Les instal·lacions i paràmetres de qualitat de l'aigua d'abocament s'ajustaran a l'ordenança d'abocament de l'entitat pública de sanejament d'aigües residuals o, si és més restrictiva, a l'ordenança municipal d'abocaments de l'Ajuntament de Vilamarxant. Si fóra necessari s'aplicaran els tractaments previs pertinents per a complir els límits que en estes s'establisquen.  
  
5. Qualsevol modificació o ampliació del projecte presentat, així com si es detectara algun impacte ambiental no previst en l'estudi d'impacte ambiental, haurà de ser comunicat a l'òrgan ambiental competent que establirà, si és procedent, l'aplicació de noves mesures correctores.  
  
  
Segon  
Notificar a les parts interessades que contra la present resolució, ja que és un acte de tràmit, no es pot interposar cap recurs; sense perjuí que puguen utilitzar-se els mitjans que en defensa dels seus drets s'estimen pertinents.  
  
Tercer  
Publicar en el Diari Oficial de la Comunitat Valenciana la present declaració d'impacte ambiental, d'acord amb el que establix l'article 41 de la Llei 21/2013, de 9 de desembre, d'Avaluació Ambiental.  
La regulació de la vigència de la present declaració d'impacte ambiental serà l'establida en l'article 43 de la Llei 21/2013.  
  
València, 15 de gener de 2016.- El director general de Medi Natural i d'Avaluació Ambiental: Antoni Marzo i Pastor.»  
  
València, 22 de febrer de 2016.- El director general de Medi Natural i d'Avaluació Ambiental: Antoni Marzo i Pastor.